
▲I niaj legantej 

Kun ĉi tiu 48-a numero finiĝas nia 4-a jaro! Kaj diri, ke 
direktoro de alia esperanta revuo klaĉis je nia apero, ke post ia 
6-a numero < Flandra Esperantisto » ne plu aperus! Kia maibona 
profeto! 

Je la fino de la 4-a jarkolekto la redakcio promesas, ke dum 
la 5-a jaro la revuo multe pliboniĝos. La amikoj de «Flandra 
Esperantisto > siaflanke propagandu senlace por sia revuo. Por 
la 5-a jaro la abonprezo restas fr. 15.— por la enlandaj kaj fr. 
20.— (4 belgoj) por la eksterlandaj abonantoj. Por membroj de 
Flandra Ligo Esperantista la revuo restas senpaga. Pagojn oni 
faru al poŝtĉeko 1735.09 de Flandra Ligo Esperantista. Kortrijk. 

Kunlaboru kun ni por la disvastigo de Esperanto en Flandrujo, 
por la diskonigo de nia Fiandra kulturo inter la tutmonda Esper- 
antistaro kaĵ por efektivigo de mondpaco! 

Nia kvara jarkolekto finiĝas : vivu la kvina! 

Flandra Esperantisto. 

E«n uil ▼cJen 

De arbeiders welke zich met elkaar moeten kunnen verstaan 
over het gehele aardoppervlak, dienen deze welluidende universele 
taal, Esperanto, welke reeds zeer verbreid is, te begroeten als een 
voortreffelik middel voor hun emansipatie. 

H. la Fontaine, Brussel 1931. 

Vice voorz, van de Belgiese Senaat. 


# * * 

Ik ben voorstander van Esperanto om reeds bekende redenen. 

Kamiel Huysmans. 

# # * 

Esperanto is het latijn der demokratie. 

Jean Jaurĉs. 

# * * 

Ondanks ik me niet aktief met Esperanto kon bezighouden, 
had ik toch de gelegenheid me te overtuigen van de diensten die 
Esperanto kan bewijzen aan hen, die verschillende talen spreken. 

Em, Vandervelde, Brussel. 

* * * 

Een der faktoren die de mensheid sinds de oertijd verdeeld 
houdt, is de taalverscheidenheid. Elk streven om deze verdeeid- 
heid te overbruggen verdient dus warme aanbeveling. Zamenhofs 
schepping (Esperanto) is een nadere stap ter oplossing van het 
talenprobleem. 

Karl Seitz, 

Burgemeester van Weenen. 












4a Flandra Kongreso de Esperanto 

Mechelen, 3-4-5-an de Junio 1933. 

PROGRAMO. 

Sabate 

La Akceptejo troviĝa.s en la saiono *Do Eendracht», Veemarkt, 
kaj estas malfermata la tutan Sabatan posttagmezon. Tramo 2 
forveturas de la stacidomo kaj haltas antaŭ la akceptejo. 

16.30- a Audienco ĉe lia kardinala Moŝto Mgr. Van Roey por la 
katolikaj kongresanoj. Kunveno je la 3 3/4-a en la katolika 
ejo «Het Volksbelang* sub la turo. 

20- a Sonorilarkoncerto. Kunvenejo de ia Esperantistoj : Melaan, 

nomita «Straatje zonder eind> (strateto sen fino). 

21- a Malfermo de Ia Kongreso, Gaja Vespero, Montrado de la 

filnioj de 1'antauaj Flandraj Kongresoj kaj de 1'Kolonja 
KongresliLmo, Laborkunsido por la Ligestraro en «De Een- 
dracht», Veemarkt. 

Dimanĉc. 

10- a Diservo kun Esperanta prediko en la kapelo de la Normal- 

lernejo, Onder den Toren (sub la turo). 

11- a Oficiala akcepto de la kongresanoj en la urbodomo. 

11.30- a ĜeneraJa kunveno de Flandra Ligo Esperantista kaj de 
Flandra Esperanto-Instuto en la urba teatro, Keizerstraat. 

13-a Festeno en la restoracio «De Distel , Leermarkt, 3. (Do ne en 
Gildenhuis kiu pro la multnombra partoprenado iĝis tro 
malgranda.) 

16.30- a Komuna fotografado en la Botanika Ĝardeno. 

18-a Esperantista festo. Koncerto Disdono de diplomoj al la laŭ- 
reatoj de la ekzamenoj de Flandra Esperanto-Instituto en 
«De EendrachU, Veemarkt. 

21-a Granda lialo en la sama salono. 

Lunde. 

10-a Vizito al ekspozicio de esperantaĵoj en la fumsalono de la 
urba teatro, Keizerstraat. 

Poste vizito al la turo de la ĉefpreĝejo kaj al la 
sonorilaro. 

13-a Komuna tagmanĝo en «Gildenhuis■>, de Merodestraat. 

14.30- a i r ondo de la Flandra Asocio de Esperantistaj Geinstruistoj. 
Por la ne-geinstruistoji vizito al la DRA-meblosalonoj en la 
Kleine Nieuwe Dijkstraat. 

15.30- a Piedpilkvetludo inter «la Steloj» de la Esperantista Grupo 
el Kortrijk kaj «la Leonoj» de Flandrema Grupo Esperantis- 
ta el Antwerpen. 

Flandraj kaj eksteiiandaj samidcanoj! Nur kclkaj tagoj an- 
koraŭ disigas nin de Pentekosto : estas ankoraŭ tempo por sendi 
vian aliĝilon al la Organiza Komitato, Hombeeksche steenweg, 54, 
Mechelen. Venu! Vi pasigos kelkajn neforgeseblajn tagojn! 
Kongresanoj, nepre aĉetu la 38!!! 


















fl.a liniMtin9anl«| 






Certe inter la urbanoj 
— Serĉu ja en eiuj landoj — 
nur la famaj Mehlenanoj 
Estas la lunestingantoj. 

Historio ja certigas : 

En monato Januaro; 

Jam la nokto silentiĝas 
Super urbo kaj remparo. 

♦ 

Int-er miloj da steletoj 
Plena luno brilas rege, 

Kaj en gaja societo 
Urbgardisto trinkas... ege. 

Kiam tamen hor’ apudas, 

Li foriras sur la straton. 
Tiam li ekkornoludas 
La kutiman horsonadon. 

De biero iom sata, 

La gardisto noktomeze 
Venas en silenton stratan 
Kaj ekkrias tuj freneze : 

«Jen ruĝeta fumvualo! 

Ho ve! Nia turo brulas!» 
Nun sciigas brulsignalo : 
Helpon la danĝer’ postulas! 

Jam vekiĝas la loĝantoj 
Pro la akra kornoplendo, 

Tuj alkuras tutaj bandoj, 
Kuniĝantaj por defendo 


De la Sankta Rombold-turo 
Kaj rigardas al bruiado... 
Fumo ŝvebas — o teruro! — 
Flanke de V turbalustrado. 

«Ni estingu! Ni estingu! » 
ĉiuflanke ja aŭdiĝas. 
«Kuraĝulo sin distingu!» 

Sed neniu prezentiĝas. 

Tamen la heroo venas. 
Plenkuraĝe supreniras 
Li la turon. Certe benas 
Lin popolo, kaj admiras. 

... Sed ne ridu nun, legantoj, 
Kaj aŭskultu, malgraŭ moko, 
Kion super la loĝantoj, 

Laŭte krias forta voko : 

«Ĝi ne brulas nia turo! 

Serĉ’ de fajro estis vana. 
Sole pro la aventuro 
Kulpas luno, la profana!» 

Tiun ĉi momenton ĉiuj 
Vidas ja la realecon : 

Estis iunradioj, kiuj 
Jetis fumon sur... helecon. 

Do, terura ruĝa nubo 
Estis fumo forfluginta 
E1 proksima kamentubo... 

... ĉu ne estas prikantinda? 


Depost tiam, de 1’urbanoj 
— Serĉu ja en ĉiuj landoj — 

Nur la famaj Mehlenanoj 
Restos la lunestingantoj. 

Pol Varens. 

UNIVERSALA ESPERANTO-ASOCIO (FLANDRA TERITORIO). 

Flandra Ligo Esperantista invitas ĉiujn CEA-anojn kaj ankaŭ 
siajn membrojn ne-UEA-anojn por ĉt i esti la kunvenon okazontan 
la 4-an de Junio, je la 11 1/2-a, en la urba teatro, Keizerstraat, 
Mechelen, kie oni ekzamenos la novan situacion kaj eventualan 
kreon de UEA-sekcio. 

FlanJra Ŝ^aiseiite 

LA ROSTITA KOKINO. 

Iun tagon la malsato turmentis la Di’-Sinjoron kaĵ li diris al 
Sankta Petro : «Iru nl Jeruzalemo kaj alportu rostitan kokinon » 

Sankta Petro obeis. Sed dum la reiro li tiel malsatis kaj, ven- 
kita de la tentado, li manĝis femuron de la kokino. 

Nia Di’-Sinjoro vidante, ke la besto nur havis unu femuron, 
grumblis : «Kio estas tio?... Mankas femuro!... Kie ĝi restis?» 

«Mi ne scias, Majstro. Mi ja ricevis la kokinon tia. Mi pensas, 
ke ĉi tie tiuj birdoĵ havas nur unu piedon!» 

<Estas neeble!.., ĉiuj kokinoj havas du piedojn, mi certigas 
al vi!... Mi mem faris tiujn bestojn!» 

La kverelo ĉesis. Oni bone manĝis kaj — «buikske vol, herteke 
rust!» (kun plena ventro kaj ĝoja koro) — oni silentis. 

Iom poste Kristo kaj Sankta Petro promenis en la ĉirkaŭaĵoj 
cie Jeruzalemo. Kaj la apostolo, vidante apud plektobarilo kokinojn 
staranlajn sur unu piedo, ĝoje ekkriis : «Nu vidu, Maĵstro. ĉu ĉi 
tie la kokinoj havas nur unu piedon... Kaj la alian tagon vi dubis 
pri tio!» 

«■Atendu. Petrob- Nia Di’-Sinjoro kriis «pŝt!» kaj klakfrapis 
per la manoj, tiel ke ĉiuj kokinoj forkuris sur du piedoj! «Kiu el 
ni pravas?» ridante demandis Kristo. 

«Estas Dio, kiu inspiras vin!» ekkriis Petro. «Nu. se la alian 
tagon vi ankaŭ estus krianta <pŝt! kaj klakfrapanta per Ia 
manoj, la rostita kokino ankaŭ estus havinta du piedojn!» 

Rerakontis iMartha Vervloet. 


Flandra Kanto Esperantigita 


MI AMAS VIN’ HO FLANDROi AND’. 

(Mijn Vlaanderen heb ik hartelijk lief) 


Teksto de Th. Coopman. 

Mi amas vin, ho Flandroland 
Mi amas kore vin! 

Jen rekantaĵ, jen ramokant’. 
Mi Ĉiame kantos ĝin! 


Muziko de G. T. Antheunis, 

Vespere en ripoza seĝ’, 

Pensante sidas mi; 

Ho Flandrolando! mia preĝ’, 

Gi estos nur por vi. 


Matene je la suna rid 
Tutĝoje kantas mi. 

Tiel feliĉa kiel id’, 
Kiam patron kisas li. 


Kaj dum mi revas pri liber’ 
Forflugas jarcentar’, 

Kaj laŭte kantas la esper’ : 
Ne mortos la Flandrar’. 


Mi amas vin, ho Flandroland’! 
Mi amas kore vin; 

Jen rekantaĵ’. jen l’ama kant’, 
Mi ĉiame kantos ĝin! 

Tradukis Osear Van Schoor. 

Industrio dc Mechelen 

iam kaĵ nun 

Industrio, kiu jam en la XIII-a ĵarcento prosperis en nia ur- 
bo estas la drapfabrikado. Jam en 1302 la Mehlenanoj kaj Ant- 
verpenanoĵ veturis Parizon por vendi siajn produktojn sur la 
vendejo de ĉi tiu urbo. Tiu industrio havigis prosperon al la 
pllmulto el nia loĝantaro. 

La Draphalo ankoraŭ ĉiam ekzistas kaĵ troviĝas ĉe la Granda 
Placo flanke de la nuna urbodomo. Tamen jam depost la XVI-a 
jarcento la industrio iom post iom formortts, sekve de la Angla 
konkurado kaj de la malpacaĵ tempoj. 

Aliaj industrioj el la pasinteco estas la fabrikado de arta ledo 
kaj la sonorilfandado. Ankoraŭ nuntempe oni trovas en ĉiuj 
landoj de Eŭropo sonorilojn faritajn en Mechelen. 

La teksado de artaj tapiŝoj ankoraŭ ĉiam okazas en pluraĵ 
laborejoj de nia urbo. ĉi tiu industrio jam datumas el la XV-a 
ĵarcento. 

La Mehlena punto, ĉefe dum la XVI-a jarcento, estis sendata 
al la Ĉlrkaŭaj landoj, kie ĝi estis tre ŝatata. Precipe inter la 
beginoĵ oni trovis la pleĵ lertajn puntistinojn. Nuntempe la 
Mehlena punto estas tre multekosta, kvankam Ia virinoj kiuj 
faras ĝin estas tre malbone pagataj. 

La mebloindustrio sendube estas nun la plej prosperanta en 
Mechelen. Faru nur malgrandan promenadon tra nia Dijle-urbo 
kaj vi renkontos kaj admiros dekojn da magazenoj de mebioj. en 
Ĉiuĵ stiloj kaj formoj, belaj kaj praktikaĵ, por riĉuloj kaj por 
malriĉuloj. La ekspedo al en- kaĵ eksterlando estis tre rimarkin- 
da; malfeliĉe, Ĉi tiu industrio, kiu havigis panon al tiom multe 
da laboristoj, ankaŭ tre suferas pro la ekonomia krizo. (*) 

Fine, ni ne forgesu la ĉetlaborejojn de la Fervoĵa Societo, kie 
centoĵ da laboristoj gajnas sian ĉiutagan panon. 

Rilate al tio ni memorigas. ke la unua fervojo sur la Eŭropa 
kontinento estis konstruata inter Brussel kaj Mechelen kaj estis 
inaŭgurata en 1835. Mechelen estls elektita kiel centro de la 
fervojoj konstruotaj en Belgujo. Kelkajn jarojn poste oni 
konstruis ankaŭ la fervojajn liniojn de Mechelen al Antwerpen, 
de Mechelen al Oostende, de Mechelen al la Germana landlimo 
La memorkoiono pri la veturado de la unua vagonaro troviĝas 
dekstre de la nuna stacidomo, apud la kanalo Mechelen-Leuven. 
Kaj certe la Mehlenanoj ne lasos preterpasi la ĵaron 1935 sen 
memorfestoĵ pri tiu feliĉa dato. 

Pol Varens, 


(*) Dum la IV-a Flandra Kongreso okazos grupa vizito al unu el 
la pleĵ rimarkindaj meblosalonoĵ el Mechelen. 

MonJlit«r^liire 

LA LETERKESTO. 

de Jiri Wolkcr. 

La leterkesto Ĉe angul’ de la strato 
ne estas ia simpla aĵo nur. 

Ĝi floras blue, 

homoj ĝin traktas kun estimo kaj ŝato 

kaj eĉ kun konfidenc', 
de ambaŭ flankoj leterojn enmetas, 
jen kun ĉagrena, kaj tie kun ĝoja senc\ 

La leteroj kiel poleno brilas blanke 
kaj atendas vagonarojn, ŝipojn kaj homon, 
por ke li kiel burdo kaj vent’ dissemu ilin ĉiuflanke, 

— kie estas la koroj, 
stigmatoj ruĝaj, 
kaŝitaj en roza ĉirkaŭflor', 

Se leter’ alflugas al la kor\ 
kreskigas ĝi fruktojn 
dolĉajn aŭ amarajn. 

E1 la ĉeha : Miloŝ Lukaŝ. 

(E1 «Literatura Mondo») 

RIDETOJ 

LA MODERNA VIRINO. — La juna edzino estas vestita kaj 
kontrolas la enhavon de sia saketo : ĉio en ordo. Nun ŝi iras al 
sia edzo; ŝi ĉirkaŭbrakas lin kaj flustras ; Kara mia, bone pria- 
tentu ĉion dum mia foresto. Prizorgu la infanojn kaj estu bona 
por ili. Kaj speciale kontrolu la hejmtaskojn de Ludoviko : oni 
rakontis al mi, ke li lasttempe estas maldiligenta. Kaj... (tra la 
larmoj la juna edzino ridetas) kaj ne vizitu restoraeiojn kaj aliajn 
amuzejojn, sed bone gardu nian karan. ŝatatan hejmon! Kaj... 
pensu pri mi!» 

«Vi povas fidi je mn>, diras la edzo solene, «mi pensos pri vi la 
tutan tempon kaj mi atendos vin.» 

Lasta kiso — kaj la edzino foriras el la hejmo por.., perma- 
nent-ondigi siajn harojn! 

KIA DEMANDO. — Kion vi farus, se via patro subite iĝus 
riĉega? 

— Nenion! 

EN LA LERNEJO, — Johano, kiam mi hodiaŭ donas al vi 
kunikloĵn kaj morgaŭ tri, kiom do vi havos tiam? 

— Ses, sinjoro. 

— Ne, Johano, du kaj tri estas kvin! 

— Jes, sinjoro, sed unu mi ĵam havas hejme! 


* * * 


Mastrino : Anjo, ĉu vi kredas. ke la nova servisto frandas? 
Servistino : Mi ne scias, sed mi tamen ne ŝatus esti ĉokolado 
kaj resti sola kun 11. 



















Tutregiona Kongreso de la Nordfranca 

Federacio de Esperanto 

Dunkerqiie 1-an kaj 2-an de Julio 1933. 

La Tutregiona Kongreso de la Esperantista Federacio de 
Norda Francujo okazos sabate kaj dimanĉe la 1-an kaj 2-an de 
Julio 1933 en Dunkerque. 

Tiu grava haveno kuŝas en oportuna kaj vere internacia 
trafikloko. Tute apud ĝi troviĝas Malo-les-Bains. unu el la plej 
ŝatataj marbaniokoj el la regiono. 

La Kongreso estos kvazaŭ internacia kongreseto. Jam aliĝis 
pli ol 200 personoj, krom la anoj cie la grupo el Dunkerque. Jam 
aliĝis multaj Flandroj kaj Angloj, Karavanojn oni organizas el 
Londono, el Kortrijk. kaj eble el Nederlando. La okazo estas 
bonega por renkonti eksterlandaĵn samideanojn. 



Enirejo tle la haveno, 

ĉar la Kongresa Komitato aranĝas ĉion kiel eble plej kom- 
forte, agrable kaj malmultekoste, dank’al apogo de la lokaj 
institucioj. tiu kunveno estos tre oportuna ckazo por tiuj, kiuj ne 
povas viziti la Universalan Kongreson. La Belgaj fervojoj konsentis 
rabaton de 35 %; sur la Francaj fervojoj, somerbiietoj donas 
rabaton de 46 %. 

La programo enhavas : Sabate, viziton al la tre interesa ha- 
veno, la 3-a de Francujo, per trenŝipo, sub gvidado de la ĉefin- 
ĝeniero; komunan vespermanĝon kaj interkonatiĝan vesperon; — 
Dimanĉe, ĝeneralan kunsiclon on la bela festsalonego de la urbo- 
domo; akcepton de la urbestro mem; fotografadon; festenon en 
la luksa Casino en Malo-les-Bains; Lunde, laŭvolajn ekski rsojn. 

La elspezoĵ estos tre malgrandaĵ; kotizo : 10.— fr. fr.; haven 
vizito : 5 — fr.; sabata vespermanfo ; 15.— fr.; festeno : 20 — 
(trinkaĵo kaj trinkmono enkalkulitaj). 

Interne de havendoko. 

Bonvolu peti informojn de «Esperanto», Boite postate 192, 
Dunkergue. aŭ de s-ro Benoit, Grand Hotel, Oostduinkerke 
(Belgujo). 

Samideanoj petu senpagajn gvidlibrojn pri Dunkerque kaj 
Malo (kun paĝo en Esperanto) de Syndicat dlnitiatives de Dun- 
kerque. rue Dupouy. Dunkerque kaj Syndicat dlnitiatives de Malo, 
rue Gaspard Neuts, Malo (Nord). 

A1 la solvo de la organiza problemo 

Sub tiu titolo ni ricevis cirkuleron subskribitan de s-ro Stett- 
ler. prezidanto de la Universala Esperanto-Asocio, el kiu ŝajnas 
rezuiti. ke ia UEA deziras sin montri pli larĝvida koncerne rekonon 
de soeietoĵ. 

UEA eĉ kuraĝas finfine konsenti, ke fondiĝo de nova societo 
estas bonajo por la movado, se viglaj elementoj forpuŝas dorme- 
majn. 

Ĝi proponas organizon bazitan sur principoj de libereco, de 
universaleco, de simpleco. de kuniaboro, kaj diras : Ni lasu ai ĉiu 
» Esperantistu la rajton grupiĝi, fondi societojn kaj labori laŭ 
» bontrovo. Ni respektu ĉiun societon, kiu honeste plugas sian 
> laborkampon.» 

S-ro Stettler skribis, ke siajn proponojn li faras en bona 
konscienco kaj per bonaj motivoj. Ni opinias, ke ankaŭ estas iom 
pro oportuneco; ni deziras nur, ke la proponoj estu sinceraj kaĵ ke 
UEA ne plu rifuzu al la Flandraj UEA-anoĵ la rajton grupiĝi kiel 
sekcio de F.L.E.; nur tiel ni fariĝos bonaj amikoj... D. 

9p-6ŝSmjorise 


Op-Sinjorke (supren-sinjoreto) estas originala pupo, kiu 
aperis en la Mehlenaj cirkaŭiroj en la jaro 1644. oia primitiva 
nomo estis «la malpura fianĉo». Portistoj portis ĝin cn la cir- 
kaŭiroj en granda tuko kaj de tempo al tempo ili ĵetis ĝin supren 
por «instrua moraligado, por edifado kaj virta amuzo de la 
rigardanto». 

En la jaro 1775 la malpura fianĉo estis iĝinta luksa sinjoreto; 
li portis ŝuojn el kaprinledo. Okaze de la Rombaldofestoĵ la 
sekvantaro eliris kvar fojojn, Dum la eliro de mardo, la 4an de 
Julio, Antverpenano, kiu rigardis la sekvantaron en la Katelijne- 
strato, opiniis, ke la pupo falus sur lian kapon. Por sin ŝirmi li 
levis la manon. sed tuj Ia ĉirkaŭstarantoj kaptis la nepripensin- 
ton kaj batis lin, kvazaŭ sentaŭgulon. Vundita kaj kontuzita, sen 
ĉapelo kaj sen bastono li fine kapablis forkuri. 

La 30an de Aŭgusto, la Antverpenano skribis leteron al la 
Mehlena urbestraro por senkulpigi sin kaj demandi iom da sen- 
domaĝigo. En tiu letero li sciigis, ke li tute ne intencis forprent 
la burleskuleton, kaj ke la Mehlenanoj tre afable batis lin kun 
bastonoj, tiel ke liaj brakoj restis paralizitaj dum ses semajnoj. 

De la jaro 1800 li ne plu partoprenas al la sekvantaroj; dum 
la festotagoj li rigardas la ĝojan urbon tra la malsupra fenestro 
de la urbdomo. 

En 1825 oni donis al li oranĝan banton, kiun ĝi ankoraŭ por- 
tas, kvazaŭ ĝi neniam aŭdis pri la Belga sendependeco. 

La rakontita ŝtelo de la pupo naskis plurajn legendojn; la 
temo de tiuĵ legendoj estas : Op-Sinjorke naskiĝis en Antverpe- 
no. En la sekvantaroj li tie estis portata en granda tuko, kai an- 
taŭ la domo de la edzinbategintoj la portistoj haltis kaj supren- 
ĵetis lin, por puni tiujn afablajn edzojn. Mehlenanoj forŝtelis la 
pupon. La Antverpenanoĵ kelkfoje klopodis repreni lin, sed vane, 
la ruzaj Mehlenanoj tro bone gardis sian trezoron. 

H. Rainson * 


PARTOPRENU LA KONGRESAN KONKURSON! 

Kiom da kongresanoj aliĝos al !a 4-a Flandra Kongreso de 
F)speranto en Mechelen? 

Skribu la nombron, kiun vi pensas, sur poŝtĉekpagilo, kaj sendu 
5 frankojn kiel subtenon por «Flandra Esperantisto» al Flandra 
Ligo Esperantista, Kortrijk, poŝteeko n-ro 2321.50 

Si vi bone divenis, vi ricevos por 100 frankoj da Esperantaj li- 
broj, kiujn vi mem povos elekti ĉe Ia Flandra Esperanlo-Instituto. 

Por informo : al la 3-a Flandra Kongreso de Esperanto en 
Kortrijk alifis 202 kongresanoj. 

Solvoj estos akceptataj ĝis la 3-a de Junio. 

Partoprenu! Partoprenu! 

Dlversaj Sciigoj 

BELAĴ BILDETOJ. — S-ro Faesmans, kiu tradukis la Flan- 
dran kanton «Nia Sinjorino de Flandrujo*, aperinta en nia antaŭa 
numero, presigis ĉi tiun kanton sur tri diversaj bildetoj. Du el ili 
estas desegnaĵoj de la konata artisto Jos. Speybrouck kaj kostas po 
0,50 fr.; la alia estas kolorigita bildeto de la Sankta Virgulino de 
Flandrujo kaj kostas po 0,75 fr. La bildetoj estas haveblaj Ĉe 
Flandra Esperanto-Instituto. 

HITLER KAĴ ESPERANTO. — En sia libro «Mein Kampf» 
(Mia batalo) Ad. Hitler sur p. 337 skribas : «Dum la judo estas 
fariĝinta la estro de la ceteraj popoloj, li vole nevole devas paroli 
Iliajn lingvojn, sed tuj kiam ili estus liaj servistoĵ, ili ĉiuĵ devus 
lerni universalan lingvon (ekz. Esperanton). tiel ke ankaŭ per tiu 
ĉi rimedo la judo povus pli facile regi ilin.» 

Neniel surprizitaj, ni citas sen plua rimarko, 

MALPERMESITAJ ORGANIZAJOJ. — Asocioj de esperantis- 
toj-socialistoj en Germanio LEA kaj IPE kaj iliaj organoj «Arbei- 
ter Esperantist» kaj «Internaciisto» estis malpermesitaj. 

POLITIKA SOCIALA REVUO estas nova esperanta revuo, kiu 
aperos laŭ kvar trimonataj kajeroj, kiuj prezentas ĉiujare volu- 
mon de almenaŭ 320 paĝoj inoktavaj. Jara abono kostas 40 
Francajn frankojn, por ĉiuj landoj. Por la redaktado sin turni al : 
G. Waringhien, 13. Place Simon-Vollant, Lille (Francujo); por la 
administrado. al : Ubrejo Felix Alcan, 108, Boulevard Saint-Ger- 
main, Paris-6e. (Francujo). 

La unua numero, kiu tre alloge aspektas, enhavas i.a. studojn 
de Ch. Rist, prof. ĉe la Jura Fakultato de Parizo kaj membro de 
la Franca Instituto, pri Chaiies Gide; de D-ro P. Jacob, Iektoro 
pri Germana lingvo ĉe la Fakultato de Lille, pri Efikoj de la Eko- 
nomia Krizo sur la Spirita Vivo en Germanujo; kaj de A. Sieg- 
fried, membro de la Franca Instituto, pri la Franca Karaktero 
vid-al vide al la Moderna Mondo. 

A1 ĉi tiu plej interesa revuo el Esperantujo ni deziras longan 
vivon. 

RADIO. — La radiostacio Paris - Tour Eiffel dissendos la 3-an 
de Junio de la 15.15 ĝis la 15.30 h. Esperantan paroladon pri Dun- 
kerque kaj ĝia haveno. Aŭskultu kaj gratulu la stacion por ebligi 
pluajn Esperantajn dissendojn. 

SUBTENO POR NIA REVUO. 

Monskatolo Flandrema Grupo, Antwerpen, 30. — f 21. —; Jos. 
Van Deun-Jespers, 20. -; monskatolo Pioniro, Aalst, 18. —; el 
Ronse : G. D., 10.— s-ino G. D., 10. —; M. Geenens, 5. —; M. D’Hoop, 

5. —; entute : 119.— frankoj. 

EL LA BULTENO N-RO 4 

« 

Alipoj : Ĝis nun anoncis sian aliĝon 443 personoj el 27 landoj. 

Fakaj kunvenoj : Krom la jam citltaj oni anoncis la sekvantajn 
fakajn kunsidojn : (Pri detaloj oni turnu sin al la organiz- 
antoj) : 

Internacia Scienca Asocio : S-ro Rollet de 1’Isle, 35, Rue du 
Sommerard. Paris 5-e. 

Universala Pacifista Ligo : S-ro Einar Dahl, Rldhusgatan 6, 
Uddevalla (Svedujo). 

Unuiĝo de Esperantistaj Virinoj : S-ino Ellse Jakobs, Mathil- 
denstr. 9, Flensburg (Germanuĵo). 

Aliaj organizantoj bonvolu sufiĉe frue anonci sisin dezirojn. 

Specialaj kontoj por kongresanoj : ĉar grandaj monsumoĵ ne 
estas forsendeblaj el diversaj landoj, LKK aranĝos al la kon- 
gresanoj specialajn kontojn, al kiuj oni iom poŝt iom povas 
pagi iujn sumojn. La senditaj sumoĵ estos repagataj al la 
kongresanoj post ilia alveno en Koln. 

Konkurso. 

LKK decidis aranĝi konkurson pri prologo rilate la 25-an U.K. 
Kondiĉoj : ĝi estu apoteozo pri la Jubilea Kongreso. La pro- 
logo surhavu devizon; la adreso de la aŭtoro estu aldonata en 
fermita koverto kun la sama devizo. Lasta dato por alsendoj 
al LKK : 1.6.1933. 

Premioj : I.: gmk. 75.—. 

II. : gmk. 25.—. 

III. kaj IV. : po 1 Kongreskarto. 

Premia Komitato : S-roj Behrendt. Butin, Lippmann, LKK. 

Postkongresaj vojaĝoj : < 

Tuj post la kongreso okazos : 

1. ekskursoj de Kolonjo tra Rejnlando kaj Vestfallo; 

2. libertempa restado en Rejnlando. 

Detaloj sekvos. 

Baldaŭa aliĝo faciligos nian laboron kaj donos al ni la eblon, 
plivastigi la programon. 

Loka Kongresa Komitato. 

Inlcr Hi 

ANTWERPEN, — FLANDREMA GRUPO ESPERANTISTA, — 

m * • m ' m m 

Unu hotelo ne sufiĉis por la anoj de nia grupo, kiuj partoprenos 
al nia 4-a en Mechelen! Ankoraŭ nur kelkaj tagoj disigas nin de 
tiu granda okazajo : estas tempo por pretigi la valizojn, ŝmirj la 
gorĝon kaj la krurojn! Nia grupo forveturos Sabate en la Centra 
stacidomo je la 15.49 h. per rapidvagonaro, kiu alvenas en Meche- 
len je la 16,15 h. Flandrema Grupanoj, sur via posteno! 

BRUSSEL. — N.E.L.E. — Mardon, la 13-an de Junio, je la 20-a 
akurate, okazos en nia ejo BreugheL la ĝenerala jarkunveno de 
,.nia grupo. Ni insistas, por ke ciu ano nepre ĉeestu tiun gravan 
kunsidon. Jenaj interesaj punktoj troviĝas sur la tagordo : ĝene- 
rala raporto, raporto pri la kaso kaj pri la biblioteko, elektado de 
nova estraro por la grupa jaro 1933/34. ĉiu ano havas la moralan 
devon ĉeesti nian jarkunvenon : do neniu forrestu! Ni kun 
optimismo kaj espero povas rigardi la estonton, kiu, laŭ nia de- 
vizo, estos nia, se Ĉiu kunlaboros! 

Jam la plimulto el la Neleanoj aliĝis al nia kvara en Meche- 
len. La maldiligentuloj rapidu : ĉiuj al Mechelen dum Pentekosto! 

KORTRIJK. — ESPERANTISTA GRUPO. — Merkredon, 3-an 
de Majo, okazis ĝenerala kunveno. 

Depost kelkaj semaĵnoj oka 2 as perfektigaj lecionoj laŭ diver- 
saj temoj en ia ejo. Estas bona okazo por lerni la praktikan uzon 
de Esperanto : iom da aplikado kaj ĉiuj jam kapaSIos oratori dum 
la kongreso en Mechelen! 

Jam de nun ni promesas multan plezuron al tiuj, kiuj kuniros 
al Mechelen. Palmero konsentis kunporti sian «tirsakon-, tiel ke 
eĉ dumvoje oni muzikos. Kiel kutime okaze de ekskursoj ni 
promesas al la gepatroj, kies infanoj kunvojaĝos, ke la estraro 
bone priatentos, ke ili bone konduku sin! 

*La Verda Pilko> ekzercis por la fama vetludo en Mechelen. 
Jam diversaj gazetoj anoncis tiun gravan sportokazaĵon. Tial, 
Kortrejkaj suortistoj, ĉampionoj de Esperantujo, konservu vian 
titolon : ne forpilku ia honoron de nia klubo! La suportistoj 
grandamase apogos kaj kuraĝigos vin! 

LKDK. — LA ESPERANTA STELO. — La grupo tutkore dan- 
kas s-ojn De Bont, Neirinckx kaj Pevernagie, kiuj bonvolis 
veni al Lede por antaŭenhelpi la grupon per aranĝo de kon- 
versaciaj kaj kantaj vesperoj. Vizito de alilokaj samideanoj estas 
la plej bona rimedo por kuraĝigi freŝdatajn esperantistojn. Ni 
spertis tion kaj sekve despli alte taksas ilian oferemon. 

OUDENAARDE. — AL PACO. — La 6-an de Junio okazos 
kantvespero kun ripetado de la plej interesaj kantoj; la 13-an de 
1'sama monato okazos distra vespero kun kartludo; — la 20-an 
okazos ĝenlerala kunveno okaze de la unua datreveno de la fondiĝo 
de nia grupo. Ni kalkulas pri multnombra ĉeesto de ĉiuj gemem- 
broj : neniŭ povas neĉeesti tiun gravan decidan vesperon. 

Bicikla ekskurso al Tournai estas organizata. La ge-Oudenaar- 
danoj, kiuj ŝatos kuniri, venos al Ronse, kie la biciklistaro kun- 
venos en «Concordia». La foriro el Ronse okazos je la 9-a. 

ROESELARE. — RUSELARA GRUPO ESPERANTISTA. — Ses 
membroj el nia grupo ĉeestis la 30-an de Aprilo la kunvenon de 
«Flandra Ligo Esperantista* en Gent; ni profitis ĉi tiun okazon 
por vi^iti la imponajn Floraliojn. Posttagmeze, sub afabla gvidado 
de f-ino Terriĵn, ni konatiĝis kun la fama grafa kastelo. 

La 22-an de Majo okazis ĝenerala kunveno por la disdonado 
de la ricevitaj korespondaĵoj por nia letervespero. Ni jam kon- 
statis, ke precipe la korespondemuioj estas kaj restas la plej agemaj 
elementoj de la grupo : ni do klopodu por korespondigi ĉlujn 
niajn membrojn. S-ro Hon. Braekevelt prezidis kaj laŭtiegis la 
diverslandajn korespondaĵojn, post kio oni disdonis ilin al la 
interesiĝantoj. 

La raporto pri la stato de la kaso estis prokrastata, Ĉar ne 
restis sufiĉe da tempo. 

La lastan horon de la kunveno ni dediĉis al ĝenerala kantri- 
petado; akompanis f-ino Elsa Saeys kaj s-ro Achiel Willaert. 

RONSE. — LA PACA STELO. — La 7-an de Junio okazos 
kantvespero kun ripetado ĝis perfekteco de tri kantoj; — la 14-an 
de 1’sama monato ni tradukos el «De Filosoof van Hagen*; — la 
21-an okazos distra vespero kun bulludo: la gaĵnanto akiros 
premion, t.e. bela Esperanta libro. 

La 25-an de Junio okazos ekskurso per la vagonaro ai Floes- 
berg. Foriro je la 13.08 h. Pri la reveno oni decidos poste. 

ftiblia^rafio 

(Ni recenzas duope senditajn verkojn, unuopajn ni citas. ĉiu 
verko estas havebla ĉe Flandra Esperanto-Instituto). 

IIUNGARA ANTOLOGIO. Redaktis : K. Kalocsay. Kunlaboris : 
J. Baghy, K. Bodb, L. Halka, K. Szilagyi, L. Totsche. Enkondukon 
verkis Mihaelo Babits. Poemoj kaj noveloj de 50 hungaraj verkis- 
toj. Eldonis Literatura Mondo kaj Asocio de Esperantistaj Libro- 
Amikoj, Budapest. Formato 15 x 23 cm. 472 tekstopaĝoj kaĵ 24 
kliŝopagoj kun la fotoj de 47 verkistoj. Prezo bindita : 96 fr.; 
broŝurita : 82 fr. Havebla ĉe Flandra Esperanto-Instituto. 

Membroj de AELA ricevis ĝin kiel unuan libron, el la serio de 
ses libroj. 

La nomo Kalocsay jam fariĝis standardo en la E. literaturo, 
kiun la stabo da kunlaborantoj helpas altenteni, 

En la kolekto de la jam aperintaj antologioj certe estas la 
plej valora kaj impona verko. La kompilinto malkaŝas al ni bu- 
kedon da autaŭmilitaj Hungaraj literaturaj trezoroj, kies valoro 
eltenis la kritikon de certa tempo kaj kiuj ankoraŭ tuŝas la sferon 
de aktualeco. En la antaŭparolo Kaloscay skribas, ke li volis doni 
ne tiom dokumenton pri la hungara literaturo kiom interesan 
kaj plezure legeblan legaĵon; plenplene li sukcesis prezenti mi- 




















rinde riĉan materialon, spegulbildon de la Hungaraj animo kaj 
..kulturo. 

La tradukon de la poezia parto preskaŭ entute prizorgis 
Kalocsay, kiu sin montras mastrante nekutiman riĉan vortpro- 
vizon. 

Plej altan ĝuon trovos la «granda Esp. publiko en la noveloj, 
veraj perioj laŭ ĉiuj vidpunktoj. 

Meiankolio, humoro, satiro, akra realismo, ĉiuj skoloj kaj 
tendencoj estas reprezentataj; majstre muntita filmo da vivreale- 
co preteriras antaŭ la imago. 

Je la fino de la iibro trovigas iisto de neoftaj kaj novaj vortoj. 
inter kiuj kelkaj ŝajne francdevenaj, sed kun tute alia senco. 

G. D. 

ĈE LA SVEDA ELDONA SOCIETO ESPERANTO lasttempe 
aperis 3 novaj studlibroj : La lOa Sveda eldono de la E. ŝlosilo 
(121-140a mfloj!), Esperanta-Sveda vortaro kaj Sistema kurso de 
Esperanto. 

La Ŝlosilo estas laŭ la kutima formo kaj valoras pli multe 
kiel ero ei la I. C. K. kolekto ol kiel lernilo, precipe nun post eldono 
de la ampieksa vortaro kiun verkis S-ro Paul Nylen, L. K. Ni nur 
povas admiri (kaj ankaŭ iom ĵaluzi) la eldonkapablon — kiu 
supozigas adaptite fortan movadon — de niaj Svedaj amikoj. Post 
tiu valora eldono, la Svedoj devas al si ankaŭ la Svedan-Espe- 
rantan parton; ni deziras al ili rapidan efektiviĝon! 

De la Systematisk kurs i Esperanto, de Seppik-Malmgren, 
aperis nun la 2a eldono. La unua eidono (5000 ekz.) eiĉerpiĝis en 
6 monatoj. Estas libro, kiun oni povas titoli modelo de lernoiibro 
precipe por rektmetodaj kursoj. ĉiu leciono koncize pritraktas la 
gramatikon kaj enhavas adaptitan legaĵon. La libro perfekte po~ 
vus servi kiel tipo ankaŭ por aiiaj iingvoj, kie oni ankoraŭ uzas 
librojn laŭ malaktualiĝinta modelo, 

G. D. 

FREMDVORTOJ EN ESPEKANTO. 15-a Regulo de la Funda- 
menta Gramatiko en Teorio kaj Praktiko. Studo de Paul Neer- 
gaard. Eldonis : Sennacieca Asocio Tutmonda, Eldona Fako Koo- 
perativa, Parizo. 64 p.; 12 x 17 cm.; Prezo : 4,80 fr. fr. 

BESCHAVING de Aubert Delrevo kaj Paul Verdhy. Eldonis : 
Uitgeversfirma Humana», D‘Urseistraat 1, Hoboken-Antwerpen. 
338 p.; 16 x 19 cm. Prezo : 36 fr. (bindite 50 fr.). 

La aŭtoroj diras en «antaŭparolo», ke ilia celo estis — dum 
Remarque en sia de ĉiuj legita libro «Im Westen nichts Neues» 
iaris realan priskribon de la milita scenejo mem — ebligi al la 
popolo rigardi malantaŭ la kulisojn. Uia granda celo estis malfer- 
mi la okulojn de la popolo, averti ĝin kontraŭ la minacanta dan- 
ĝero, kiu estos ĝia pereo se ĝi ne kontraŭstaras ĝin : la estonta 
milito. 

Kaj jen libro, kiun la popolo avide legos, ĉar la aŭtoroj uzas 
iom feliotonan stilon. La formo, kiun ili donis al sia verko estas 
ire kateniga : la resumo de la romano postulus de ni muite da 
loko kaj malplivigligus la scivolemon de la iegontoj. 

Jli esperas, ke la libro cstos legata de la popolo, al kiu ĝi 
estas destinita, kaj ke ĝi pliakrigos la malamon kontraŭ la milito. 

LA REZULTOJ DE LA UNUA KVINJARPLANO de I. Stalin 
Eldonis : Ekrelo, Lobauerstr, 35, Leipzig N 24 48 p. 12 x 16,5 cm. 
Prezo : 0,25 g. mk. 

Jen la raporto de Stalin pri la rezultoj de ia 1-a kvinjarplano 
Ĉe la Unuigita Plenkunsido de Centra Komitato kaj Centra Kon- 
trol-Komisiono de T.K.P. (b) la 7-an de Januaro 1933. 

Stalin parolas en sia raporto pri la internacia signifo de la 
kvinjarplano, ĝia fundamenta tasko kaj vojo de ĝia efektivigo, 
ĝiaj rezultoj dum kvar jaroj en la industrio kaj agroekonomio, en 
sferoj de plibonigo de materiala stato de laboristoj kaj kampa- 
ranoj, de varcirkulado inter urbo kaj kamparo kaj de batalo kon- 
traŭ la restaĵoj de la malamikaj klasoj kaj fine faras ĝeneraiajn 
konkludojn. En lia tre interesa raporto ni aŭdas alian sonorile- 
ton sonori ol kutime. 

ĈINAJ NOVELOJ de O. Erdberg. Eldonis : Ekrelo Ldbauer- 
strasse, 35, Leipzig N 24. 72 p.; 12,5 x 16.5 cm. Prezo : 0.50 g. mk. 

ĉi tiuj noveloj ne estas tiaj, kiajn vi kredas : tipaj, kutimaj 
«ĉinaj noveloj. La aŭtoro priskribas en la noveloj la klasbatalon 
kiu nuntempe okazas en ĉinujo, kaj pri kiu la plimulto el ni. ok- 
cidentuloj, preskaŭ ĉion ignoras. En niaj gazetoj ni nur legas pri 
la ĉina-Japana konflikto, pri batalo kontraŭ <rabistaji armeoĵ, t.e. 
la «ruĝaj» armeoj, sed tion niaj gazetoj ne diras. Ili zorge silentas 
pri la aliformiĝo, pri la politlka renaskiĝo de tiu grandega, malnova 
kulturpopolo. Ĝis la vero ne plu estas prisilentebla. 

,ĉi tiuj noveloj de O. Erdberg donas nekonitan vidon sur la 
nunan vivon en ĉinio. Ili estas tre bone rakontitaj en klara Es- 
peranto. 

NE FORGESU!! 

— Veni je Pentekosto al iVIechelen! 

— Aceti dum la kongreso «la 38»! 

— Pagi vian abonon aŭ kotizon al Flandra Ligo Esperantista, 
Kortrijk, poŝtĉeko 2321.50. 

— Subteni vian revuon kaj daure propagandi por ĝi, 

— Aĉeti viajn esperantajojn ee Flandra Esperanto-Instituto. 

— Varbi por la nova jaro almenaŭ unu novan membron por 
nia Ligo aŭ unu abonanton por nia revuo. 

ATENTU! 

La sekvonta nmnero de nia revuo enhavos la duoblan folion 
kun la «Enhavo» de la 4-a jarkolekto. I)o atendu ĝis tiam por 

bindigi gin. 

